Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ
ՈՐՈՇՈՒՄ

ՙ       ՚ ----------- 2026 թվականի N       -Ն


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ 
ԱՊՐԻԼԻ 21-Ի N 595-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ


Ղեկավարվելով «Պետական գույքի կառավարման մասին» օրենքի 6-րդ հոդվածի 1-ին մասի 1-ին և 9-րդ կետերով ու «Նորմատիվ իրավական ակտերի մասին» օրենքի 33-րդ հոդվածի 3-րդ և 34-րդ հոդվածի 1-ին մասերով` Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2023 թվականի ապրիլի 21-ի «Պետական գույքի անհատույց օգտագործման տրամադրման կարգը և պայմանները սահմանելու մասին» N 595-Ն որոշման 1-ին հավելվածում կատարել հետևյալ լրացումները.
 1) 4-րդ կետի 4-րդ ենթակետի վերջում լրացնել նոր նախադասություն՝ հետևյալ բովանդակությամբ.
«Հայաստանի Հանրապետության կառավարության առանձին որոշմամբ կարող է այլ կազմակերպությանը բնական գազի մատակարարման համար նախատեսված և գազասպառման համակարգի մաս կազմող գույքի անհատույց օգտագործման տրամադրումն իրականացվել առանց սույն ենթակետով և սույն որոշման 4-րդ հավելվածով սահմանված պայմանների կիրառման:».
2) 19-րդ կետի 2-րդ ենթակետում «ծրագրերը» բառից հետո լրացնել «, բացառությամբ սույն կարգի 4-րդ կետի 4-րդ ենթակետով սահմանված՝ Հայաստանի Հանրապետության կառավարության առանձին որոշմամբ գույքի անհատույց օգտագործման տրամադրման դեպքերի» բառերը:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հայաստանի Հանրապետության
վարչապետ                     Ն. Փաշինյան
2026թ. Երևան

